На основу члана 13 Закона о заштити природе (,,Службени лист ЦГ“, бр. 54/15 и 18/19), члана 38 став 1 тачка 4, а у вези са чланом 27 став 1 тачка 8, Закона о локалној самоуправи (,,Службени лист ЦГ“, бр. 02/18, 34/19 и 38/20, 50/22 и 84/22) и члана 35 став 1 тачка 2 Статута општини Никшић (,,Службени лист ЦГ-Општински прописи“, бр. 31/18 и 21/23), Скупштина општине Никшић, на сједници одржаној\_\_\_\_\_\_\_\_\_\_\_2023. године, донијела је

О Д Л У К У

о приступању изради

ЛОКАЛНОГ АКЦИОНОГ ПЛАНА ЗА БИОДИВЕРЗИТЕТ

период 2024-2029. година

Члан 1

Општина Никшић приступа изради Локалног акционог плана за биодиверзитет (у даљем тексту Плана).

Члан 2

За израду Плана формираће се радна група, која ће бити формирана посебним рјешењем предсједника Општине.

Члан 3

Радна група има задатак да у складу са Законом о заштити природе и Националном стратегијом биодиверзитета утврди активности и циљеве, који ће се реализовати у периоду 2024-2029. године.

Члан 4

Након израде нацрта Плана, спровешће се јавна расправа и након утврђивања предлога План ће се доставити Скупштини општине Никшић на усвајање.

Члан 5

Стручне и административне послове ради извршења ове одлуке вршиће Секретаријат за уређење простора и заштиту животне средине.

Члан 6

Ова одлука ступа на снагу осмог дана од дана објављивања у ,,Службеном листу Црне Горе-Општински прописи“.

Број: 01-030-

Никшић,\_\_\_\_\_\_\_2023.године

 СКУПШИНА ОПШТИНЕ НИКШИЋ

 ПРЕДСЈЕДНИК

 Немања Вуковић,с.р.

**О Б Р А З Л О Ж Е Њ Е**

**Правни основ**

Закон о заштити природе утврђују се услови и начин заштите и очувања природе. Чланом 13 наведеног закона, прописано је да Локални акциони план за биодиверзитет, ради спровођенја стратегије и очувања и заштите природе на локалном нивоу донесе надлежни органи локалне самоуправе. Локални акциони план за биодиверзитет, доноси се на период од пет година и садржи опис природних вриједности подручја локалне самоуправе, податке о заштићеним природним добрима на том подручју, податке о мјерама заштите природе и вриједности подручја, негативни утицај на заштићена природна добра, финансијска средства за спровеђенје мјера заштите природе, изазове заштите и спровођења мјера заштите природе, мјере и активности за спровођење плана са утврђеним приоритетима и друге елементе од значаја за заштиту природе.

Такође је чланом 13 Закона о заштити природе прописано да извјештај о реализацији Локалног акционог плана за биодиверзитет, сваке четврте године сачињава надлежни орган локалне самоуправе и доставља органу управљања.

Члан 38 став 1 тачка 4 Закона о локалној самоуправи прописује да скупштина доноси планове и програме развоја за поједине области.

Члан 27 став 1 тачка 8 Закона о локалној самоуправипрописује да општина у складу са законом и другим прописима обезбјеђује услове и стара се о заштити животне средине и појединих њених дјелова.

Члан 35 став 1 тачка 2 Статута општине Никшић прописује да Скупштина доноси прописе и друге опште акте.

**Разлози доношења**

Локални акциони план за биодиверзитет општине Никшић настао је на иницијативу предсједника општине Никшић, органа локалне самоуправе и служби које се баве заштитом животне средине и природе, а све у складу са обавезама и препорукама, које су дате у Закону о заштити природе и Ковенцији о биолошкој разноврсности.

**Садржај локалног акционог плана за биодиверзитет**

Локални акциони план за биодиверзитет мора бити у складу са претходно наведеним чланом 13 Закона о заштити природе. Обрадиће се поглед стања биодиверзитета, заштита биодиверзитета и акциони план.

**Методологија**

Током израде локалног акционог плана за биодиверзитет анализираће се: поједина поглавња из претходних планова, као из Локалног еколошког акционог плана за период 2007-2017. године и потребу нјихове корекције у складу са причињеним околностима, као и у складу са проњеним околностима, подаци ће се порикупити и ускладити са законодавним оквиром (национални, међународни документи, конвенције, директиве, протоколи) из области заштите природе, и дати смјернице за заштиту и очување природе. Локални акциони план за биодиверзитет, захтјева обилазак терена и коришћенје доступне литературе из области заштите и очување природе. Локални акциони план за биодиверзитет серади у двије фазе: Нацрт Плана и Предлог Плана. Нацрт плана ће бити ставлјен на јавну расправу, а Предлог Плана се доставлја Скупштини на усвајање. Нацрт Плана ће бити завршен у задњем кварталу 2023.године и након чега ће Секретаријат за уређење простора и заштиту животне средине спровести јавну расправу.

Задатак радне групе је да поред припреме Нацрта Плана у складу са свим напријед наведеним учествује у поступку јавне расправе да изради заједнички извјештај са јавне расправе са прецизним одговорима на пристигле примједбе у циљу коначног Предлога Плана.

Планира се да Предлог буде завршен у децембру 2023. године.

 **СЕКРЕТАРИЈАТ ЗА УРЕЂЕЊЕ ПРОСТОРА И ЗАШТИТУ ЖИВОТНЕ СРЕДИНЕ**

 **СЕКРЕТАР**

 **Миланка Радуловић, дипл. инг**